CELEX: 62020TN0392
Language: da
Date: 2020-06-19 00:00:00
Title: Sag T-392/20: Sag anlagt den 19. juni 2020 — Flašker mod Kommissionen

7.9.2020   
            
            
               DA
            
            
               Den Europæiske Unions Tidende
            
            
               C 297/40
            
         
      Sag anlagt den 19. juni 2020 — Flašker mod Kommissionen
      (Sag T-392/20)
      (2020/C 297/53)
      Processprog: engelsk
      
         Parter
      
      
         Sagsøger: Petra Flašker (Grosuplje, Slovenien) (ved advokat K. Zdolšek)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 24. marts 2020 i sag SA. 43546 — angivelig statsstøtte til Lekarna Ljubljana, hvori det, uden at der blev indledt en formel undersøgelsesprocedure, blev fastslået, at de foranstaltninger, som sagsøgeren har klaget over, ikke udgør statsstøtte, annulleres.
               
            
                  —
               
               
                  Europa-Kommissionen tilpligtes at betale sagsomkostningerne og de af sagsøgeren afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at den anfægtede afgørelse indeholder materielle modstridende begrundelser, som udgør en tilsidesættelse af den i artikel 296 TEUF fastsatte begrundelsespligt.
               
            
                  2.
               
               
                  Andet anbringende om faktiske og retlige fejl i Kommissionens konklusion om, at foranstaltningerne udgør eksisterende støtte.
                  
                              —
                           
                           
                              Sagsøgeren har i denne forbindelse gjort gældende, at Kommissionens afgørelse hviler på urigtige og ufuldstændige oplysninger samt en fejlagtig kvalificering af den retlige art af de pågældende oplysninger, hvilket udgør en tilsidesættelse af artikel 107 TEUF og 108 TEUF.
                           
                        
            
                  3.
               
               
                  Tredje anbringende om, at de faktiske og retlige fejl, som er beskrevet under de første to anbringender, har afsløret tilstrækkelige vanskeligheder ved Kommissionens vurdering af nærværende sag og en utilstrækkelig undersøgelse af de relevante omstændigheder forud for afgørelsens vedtagelse, som begrunder en formel undersøgelsesprocedure. Disse vanskeligheder forværres af andre processuelle vanskeligheder, som anføres i dette tredje anbringende. Kommissionen var som følge af disse vanskeligheder forpligtet til at indlede den formelle undersøgelsesprocedure, og den har ved at undlade at gøre dette tilsidesat sagsøgerens processuelle rettigheder i medfør af artikel 108, stk. 2, TEUF.